b'\n_START_ARTICLE_\nMarija Krucifiksa di Rosa\n_START_SECTION_\n\xc5\xbdivotopis\n_START_PARAGRAPH_\nRo\xc4\x91ena je kao \xc5\xa1esto od devetero djece u obitelji Clementa i grofice Camille u Brescii. U 11. godini ostaje bez majke. Nakon maj\xc4\x8dine smrti, otac je \xc5\xa1alje na petogodi\xc5\xa1nje \xc5\xa1kolovanje kod sestara od Poho\xc4\x91enja. Nakon povratka odbija udaju, nastavlja brigu o obitelji te preuzima upravu o\xc4\x8deve tvornice svile sa 70 radnika._NEWLINE_Epidemija kolere izbija u Bresci 1836. Napu\xc5\xa1ta o\xc4\x8devu tvornicu i odlazi u bolnicu dvoriti bolesnike, a sa svojim suradnicama slu\xc5\xbebeno po\xc4\x8dinje raditi 18. svibnja 1840. Uzimaju ime Ancelle della Carit\xc3\xa0 di Brescia (Slu\xc5\xbebenice milosr\xc4\x91a). Be\xc4\x8d im odobrava rad u bolnici 1843., a slu\xc5\xbebena potvrda reda dolazi od Kongregacije za redovnike 1847._NEWLINE_Umire u 42. godini \xc5\xbeivota. Za \xc5\xbeivota otvorila je \xc5\xa1est zajednica u Italiji i dvije u Hrvatskoj. Bla\xc5\xbeenom je progla\xc5\xa1ava papa Pio IX. 1940., a svetom 1955.'